stanford-oval/wikipedia huggingface dataset:
Kurt Gimmi

| Kurt Gimmi> Henkilötiedot |
| --- | --- |
Syntynyt: 13. tammikuuta 1936
Kuollut: 29. maaliskuuta 2003
Kansalaisuus:   Sveitsi
Pyöräilijä
Laji:  maantie
Rooli:  ajaja
Ura
Ammattilaisjoukkue(et)
1958 1959 1959 1960–1964 1964:  Condor Tricofilina-Coppi Condor Carpano Cynar
Suurimmat voitot
 Tour de Romandie 1959 Ranskan ympäriajo, etappi 
 Tiedot päivitetty: 16. joulukuuta 2021 
Kurt Gimmi (13. tammikuuta 1936 Zürich – 29. maaliskuuta 2003 Zürich) oli sveitsiläinen maantiepyöräilijä. Hän aloitti ammattilaisuransa Condor-joukkueessa 1958, edusti seuraavana vuonna Tricofilina-Coppia ja uudelleen Condoria, vuosina 1960–1964 Carpanoa ja viimeisenä ammattilaisvuonnaan 1964 lisäksi Cynaría.
Gimmi voitti vuoden 1959 Tour de Romandien kokonaiskilpailun 26 sekunnin erolla maanmieheensä Rolf Grafiin. Seuraavana vuonna hän oli Sveitsin ympäriajossa toinen kaksi minuuttia 37 sekuntia Alfred Rüeggille hävinneenä. Saman vuoden Ranskan ympäriajossa hän voitti Luchoniin päättyneen 11. etapin.
Saavutuksia

Lähteet: Pro Cycling Stats, Cycling Archives, Memoire-du-Cyclisme
Kulmamies

Kulmamies (eng. Angle Man) oikealta nimeltään Angelo Bend on DC Comicsin sarjakuvissa esiintyvä superroisto. Hahmon Maa 2 versio esiintyi ensimmäisen kerran Wonder Woman #62 numerossa marraskuussa 1953 ja hänet loivat Robert Kanigher ja Harry G. Peter. Hahmon Maa 1 versio esiintyi ensimmäisen kerran Wonder Woman #70 tarinassa marraskuussa 1954 ja hänet loivat Robert Kanigher ja Harry G. Peter. Hahmo on tullut tunnetuksi Ihmenaisen vihollisena.
Muussa mediassa > Animaatiossa

Kulmamies esiintyi Justice League Unlimited sarjassa, jossa häntä ääninäytteli Phil Lamarr jaksossa "The Great Brain Robbery". Sarjassa Kulmamies nähtiin Gorilla Groddin johtaman Salaisen Yhteiskunnan jäsen. Myöhemmin jaksossa "Alive!" Kulmamies siirtyi Groddin puolelle ja taisteli Helleaaltoa vastaan Lex Luthorin otettua ryhmän hallintaansa. Myöhemmin henkiinherätetty Darkseid tappoi Kulmamiehen.
Kulmamies esiintyi cameo-roolissa Batman: The Brave and the Bold -sarjan jaksossa "Joker: The Vile and the Villainous!".
Videopeleissä

Kulmamies esiintyi ladattavana bonushahmona Scribblenauts Unmasked: A DC Comics Adventure -pelissä.
Lassinpyöli

Lassinpyöli on entinen kylä Salon kaupungin Perniössä. Lassinpyöli on yhdistetty Yliskylään, mutta maarekisteriin jäi kaksi pientä asumatonta kyläaluetta yhdistämisen jälkeenkin.
Lassinpyöli sijaitsi Perniönjoen varrella Yliskylän ja Kuuston välissä. Vanha kylänmäki erottuu edelleen selkeästi peltojen keskeltä, mutta sillä ei ole enää rakennuksia. Lassinpyöli liitettiin Yliskylään vuonna 1925. Maanmittaustoimituksessa jäi kuitenkin pieniä Lassinpyölin kyläalueita jäljelle. Ensimmäinen sijaitsee hieman lännempänä Kuuston kyläalueen sisällä ja toinen vanhan Unoisten niittyjakokunnan alueella Perniön itäosassa. Jäljelle jääneet alueet ovat peltoa.
Amis

Amis voi viitata seuraaviin:
amis, yöastia kreikkalaisessa keramiikassa
AMIS, Afrikan unionin rauhanturvaoperaatio Sudanissa
ammattikoulu puhekielellä
Amisin kieli
Henkilöitä

Kingsley Amis (1922–1995), brittiläinen kirjailija
Martin Amis (1949–2023), brittiläinen kirjailija, Kingsley Amisin poika
Suzy Amis (s. 1962), yhdysvaltalainen näyttelijä ja valokuvamalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amis”, voi hakea sivunnimihaulla, laajalla sivunnimihaulla tai tekstihaulla.
Lana (laite)

Lana on maapintojen tasoittamiseen ja muotoiluun käytettävä työlaite tai itsenäinen työkone.  Se soveltuu myös mm. lumen auraukseen.
Lumitien lanausta hevosvetoisesti Rovaniemen maalaiskunnassa 1961.
Traktoriin nostolaitteisiin kiinnitettävä takalana (perälevy, takalevy) koostuu rungosta ja teräosasta. Teräosan kulmaa voidaan kääntää suhteessa ajosuuntaan ja usein kääntää 180 astetta vetävästä asennosta työntäväksi. Teräosan leikkaava laita on yleensä kestävämpää kulutusterästä. Takalana kiinnitetään nostolaitteeseen, jolla sen korkeutta ja leikkuu kulmaa säädetään. Hienostuneemmissa malleissa on enemmän säätöjä ja ne ovat kopista ohjattavissa.
Moniteräiset traktorin vetämät tielanat ovat hinattavia tai puolihinattavia.
Laatikkolana (engl. box blade) koostuu laatikosta, jonka takaosassa on kiinteä kaksihuulinen terä. Avoimessa etuosassa on kultivaattorin tapaiset säädettävät terät. Takaosan terällä voidaan lanata eteen ja taaksepäin. Laatikon avulla maamassaa voidaan siirtää eteenpäin ilman, että se tursuaa reunoilta ulos. Etuosan terillä voidaan pehmittää lanattavaa aluetta.
Tiehöylä eli tiekarhu  on ajettava lana.
Altair (avaruusalus)

Taiteilijan näkemys Altair-aluksesta Kuun pinnalla.
Altair oli suunnitelma kuulaskeutujasta NASAn perutussa Project Constellation -ohjelmassa, johon kuului myös Orion-alus.  Se tunnettiin aiemmin nimellä Lunar Surface Access Module eli LSAM. Altair-aluksen oli tarkoitus laskeutua Kuuhun 2020-luvulla, ja sitä oli sen jälkeen määrä hyödyntää miehitetyn kuuaseman perustamisessa.
Nimi

LSAM nimettiin Altairiksi joulukuussa 2007. Nimessä on viittaus 1960–1970-lukujen Apollo-ohjelmaan. "Altair" on lyhennelmä arabiankielisestä ilmauksesta, joka tarkoittaa "lentävää kotkaa". Lisäksi Altair on tähti Kotkan tähdistössä. Apollo 11 -aluksen kuumoduulin nimi oli "Eagle" eli Kotka. Ennen Altair-nimen valintaa huhuttiin myös nimestä "Artemis". Artemis on Kreikan mytologian mukaan Apollo-jumalan sisar.
Suunnitelma

Altairin perusrakenne muistuttaa Apollo-aluksen kuumoduulia. Kooltaan se on kuitenkin paljon suurempi. Altair voi viedä Kuun pinnalle neljä henkeä ja viipyä siellä peräti 210 vuorokautta.
Project Constellation -suunnitelman mukaan miehistö laukaistaan Maan kiertoradalle Orion-aluksella pientä Ares I -kantorakettia käyttäen. Altair ja kuulentoon tarvittava rakettivaihe laukaistaan voimakkaammalla Ares V -raketilla. Ratkaisua perustellaan miehistön turvallisuudella.
Aiheesta muualla

Kuvia tai muita tiedostoja aiheesta Altair (avaruusalus) Wikimedia Commonsissa
NASAn Altair sivusto (Arkistoitu – Internet Archive)
Project Constellation
| --- | --- |
Sub-orbitaalit testilennot:  Ares I-X
Laitteet:   Orion  Ares Ares I  Ares IV  Ares V  Earth Departure Stage  Altair  J-2X  RS-68 
Laukaisualustat:   Kennedy Space Center  LC-39A/B 
Piirros Altair-kapselin laukaisusta Kuun pinnalta.
Allied Command Operations

ACO:n logo, johon sisältyy Naton ja SHAPEn logot
Allied Command Operations (ACO) on toinen sotilasliitto Naton strategisista johtoportaista, Allied Command Transportationin (ACT) ohella. ACO ja sen alle kuuluvat organisaatiot vastaavat Naton sotilasoperaatioista. ACO:n päämaja on Supreme Headquarters Allied Powers Europe (SHAPE) Belgiassa ja sen johtajana toimii Supreme Allied Commander Europe (SACEUR).
ACO perustettiin vuonna 2002 Allied Command Europen (ACE) tilalle osana Naton organisaatiomuutoksia.
Rakenne

ACO on kolmitasoinen (strateginen, operatiivinen, taktinen) johtoporras, johon liittyy useita alajohtoportaita ja tukielementtejä. Nämä ovat kuin esikuntia omille tehtävilleen, mutta ovat ennemminkin yhden sijainnin päämajojen sijaan monimutkaisia johtoporrasrakenteita. Nykyinen komentorakenne koostuu toistaiseksi maantieteen sijaan ennemmin toiminnallisuudesta.
Rakenne > Strateginen taso

Strateginen johtokeskus on SHAPE, joka vastaa koko liittokunnan strategian mukaisista toimista.
Rakenne > Operatiivinen taso

Nämä johtoportaat/päämajat vastaavat Naton operaatioista. Ne suunnittelevat erilaisia ja -kokoisia sotilasoperaatioita ja huolehtivat niistä. Kyseessä on luonteeltaan laajemmat operaatiot, jotka vaativat yhteistyötä useilta yksiköiltä, kuten eri puolustushaaroilta.
Joint Force Command Brunssum (JFCBS): Brunssum, Alankomaat
Joint Force Command Naples (JFCNP): Napoli, Italia
Joint Force Command Norfolk (JFC-NF): Norfolk, Yhdysvallat.
Rakenne > Taktinen taso

Nämä vastaavat puolustushaara- ja tehtävätyyppikohtaisista asioista. Ne suunnittelevat oman haaransa tehtäviä ja tarjoavat apua operatiivisen tason johtoportaille. Taktiset johtoportaat ovat SHAPEn ja SACEUR:n komennon alaisuudessa.
Allied Air Command (AIRCOM): Ilma- ja avaruusvoimista vastaaminen. (Ramstein, Saksa)
Allied Land Command (LANDCOM): Maavoimista vastaaminen. (Izmir, Turkki)
Allied Maritime Command (MARCOM): Merivoimista vastaaminen. (Northwood, Yhdistynyt kuningaskunta)
Rakenne > Muita

Nämä liittyvät myös ACO:n toimintaan.
Naval Striking and Support Forces NATO (STRIKFORNATO): Esikunta yhteisille, etenkin nopean toiminnan merioperaatioille. Pääosassa USA:n kykyjen integroiminen Naton tehtäviin. Johtoportaassa on mukana 13 valtiota ja se on SACEURIN komennon alla. (Oeiras, Portugali)
Joint Support and Enabling Command (JSEC): Erilaisista huolto- ja tukitoimista vastaaminen. (Ulm, Saksa)
Amirkabirin teknillinen yliopisto

| Amirkabirin teknillinen yliopisto> دانشگاه صنعتی امیرکبیر |
| --- | --- |
  
 Mekaaniikan ja sähkötekniikan laitosten rakennusta.
Perustettu:  1958 (teknillisenä yliopistona)
Tyyppi:  julkinen yliopisto
Rehtori:  S. Ahmad Motamedi
Henkilökunta:  526
Opiskelijoita:  13 584 (sis. maisteri- ja tohtoriopiskelijat)
Sijainti:  Teheran (pääkampus),  Iran (35.7046°N, 51.4087°E)
Osoite:  424 Hafez Ave, Tehran, Iran (pääkampus)
Kampus:  neljä kampusta: Teheran, Garmsar, Mahshahr ja Bandar Abbas
Sivusto:  aut.ac.ir/aut/
Amirkabirin teknillinen yliopisto (pers. ‏دانشگاه صنعتی امیرکبیر‎,  Dāneshgāh-e San'ati-ye Amirkabir; engl. Amirkabir University of Technology, lyhenne AUT) on Iranin pääkaupunki Teheranissa toimiva julkinen teknillinen yliopisto. Pääkampuksensa ohella yliopistolla on kolme sivukampusta Garmsarissa, Mahshahrissa ja Bandar Abbasissa.
Alkujaan yleisyliopistona aloittanut oppilaitos on vuodesta 1958 lähtien toiminut teknillisenä yliopistona. Yliopistosta on käytetty myös nimitystä Teheranin polyteknillinen yliopisto, minkä yliopisto yhä julkituo kotisivullaan.
Yliopistossa on runsas 5 300 alempaa korkeakoulututkintoa suorittavaa ja runsas 8 200 tätä ylemmän tason opiskelijaa (maisteri- ja tohtoriopiskelijat). Noin 2 prosenttia opiskelijoista on ulkomailta. Yliopiston henkilökuntaan kuuluu runsas 520 henkeä, johon joukkoon lukeutuu 110 professoria.
Yliopisto on useissa yliopistorankingeissa arvioitu arvostetuimpien iranilaisyliopistojen joukkoon kuuluvaksi. Shanghain yliopistorankingissa (2018) se sijoittui toiseksi parhaana iranilaisena yliopistona  sijoille 401–500 (edellään ainoastaan Teheranin yliopisto). Espanjalainen Webometrics luokitteli yliopiston tammikuussa 2019 kansallisesti sijaluvulle 4 ja maailmanlaajuisesti sijalle 815. Iranin neljän kärkiyliopiston joukkoon ylsivät lisäksi Teheranin lääketieteellinen yliopisto ja Sharifin teknillinen yliopisto (Teheran), jotka Shanghain ehdokaslistalla löytyivät maailmanlistan sijaluokasta 501–600. Nämä neljä iranilaisyliopistoa ovat myös Lähi-idän 30 parhaan yliopiston joukossa.
Teheranin kampusaluetta.
Erään sisäänkäynnin edustaa.
Aiheesta muualla

Kuvia tai muita tiedostoja aiheesta Amirkabirin teknillinen yliopisto Wikimedia Commonsissa
Lan Shui

Lan Shui (s. 1957) on kiinalainen kapellimestari. Hänen nimensä on kiinalaisittain Shui Lan; kansainvälisesti hän käyttää nimestään versiota, jossa nimien järjestys on käännetty. Shui aloitti viulunsoiton opintonsa 5-vuotiaana ja pianonsoiton muutamaa vuotta myöhemmin. Opinnot keskeytyivät Mao Zedongin Kulttuurivallankumouksen aikana, jolloin kaikkea länsimaista musiikkia vastaan hyökättiin. Maon tuhoisan kampanjan jälkeen Shui palasi opintojensa pariin. Valmistuttuaan hänestä tuli oopperan orkesterin jäsen Pekingissä. Aluksi hän soitti orkesterissa; sitten hän loukkasi vasemman kätensä niin pahasti, ettei kyennyt enää soittamaan ammattimaisesti. Hän aloitti säveltämisen ja opiskeli sittemmin orkesterinjohtoa Pekingissä. Hän pääsi Pekingin sinfoniaorkesterin kapellimestariksi, mutta koki työnsä Kiinan oloissa turhauttavaksi ja ottikin mielellään vastaan tarjouksen päästä suorittamaan orkesterinjohdon tutkintoa Bostonin yliopistoon vuonna 1986. Shuin voittamiin useisiin palkintoihin ja tunnustuksiin kuuluu Besançonin kansainvälisen nuorten kapellimestarien kilpailun voitto.
Yhdysvalloissa Shui on johtanut Detroitin sinfoniaorkesteria, New Yorkin filharmonikkoja ja Baltimoren sinfoniaorkesteria. Vuonna 1997 hänestä tuli Singaporen sinfoniaorkesterin musiikillinen johtaja. Hän on tämän Kaakkois-Aasian johtavan orkesterin kanssa levyttänyt Aleksandr Tšerepninin sinfoniat BIS-levymerkille.
Amis (keramiikka)

Eräs amiksen muoto ulkoa ja sisältä.
Yhdistetty lasten istuin ja potta, 500-luku eaa. Antiikin Agoran museo.
Amis (m.kreik. ἀμίς) on antiikin aikainen keraaminen yöastia. Se tunnetaan vaasien muotona erityisesti kreikkalaisesta keramiikasta.
Amiksia oli mahdollisesti useita tyyppejä. Eräs muistutti hieman suurta munaa, ja siinä oli yläosassa suuri reikä, johon miehet saattoivat virtsata, sekä ämpärin kahvaa muistuttava kädensija. Yöastia voitiin ripustaa naulaan seinälle.
Athenaioksen mukaan amiksia käytettiin paitsi makuuhuoneissa myös miesten juomingeissa, alun perin Sybariissa. Alkibiadeen sanotaan tuoneen tällaisen käytön Ateenaan.
Muita antiikin kreikkalaisia nimityksiä yöastioille ja potille ovat muun muassa ūranē (οὐράνη) ja enūrēthra (ἐνουρήθρα), jotka kummatkin palautuvat sanaan ūron (οὖρον), ’virtsa’. Naisten pientä venettä muistuttanut yöastia tunnettiin tähän perustuneella nimellä skafion (σκάφιον, lat. scaphium).
Aiheesta muualla

Kuvia tai muita tiedostoja aiheesta amikset Wikimedia Commonsissa
Lahijärvi

| Lahijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°08′37″N, 25°05′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Matkariin 
Järvinumero:  35.835.1.004
Mittaustietoja
Pinnankorkeus:  129 m  
Rantaviiva:  1,789 km  
Pinta-ala:  13,9 ha  
 fiLahijärvi 
Lahijärvi  on Kanta-Hämeessä Hämeenlinnassa  Pienistön kylän lähellä sijaitseva järvi.
Maantietoa

Järvi on osa Tevännin länsipuolen suoaluetta. Sen pinta-ala on 13,9 hehtaaria ja se on 650 metriä pitkä ja 350 metriä leveä. Sen rantaviivan pituus on 1,8 kilometriä.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Haarajoen valuma-alueeseen, johon järvi kuuluu. Järven vedenpinnan korkeus on 129 metriä mpy. Järveen laskee suolta lukematon määrä suo-ojia. Sen laskujoki on suo-oja Matkariin. Muistianjoki, joka on Matkarin, Lahijärven ja Tevännin yhteinen laskujoki jatkaa Kuurikanjärven jälkeen Haarajokena, joka laskee kuuden kilometrin jälkeen Pääjärveen. Pääjärvi laskee Teronjokea myöten Puujokeen ja sitten Hiidenjokeen, joka laskee Vanajaveteen.
Amma Naaxarata

| Амма Наахарата |
| --- | --- |
Valtio:  Venäjän federaatio
Tasavalta:  Sahan tasavalta
Ulus:  Amgan ulus
Hallinto:  
 – Asutustyyppi:  kyläalue
 – Hallinnon tyyppi:  Maalaiskunta
 – Kylähallinnon johtaja:  Nikolai Jefremov
Väkiluku (2007):  632
Aikavyöhyke:  UTC+9 (MSK+6)
Postinumero:  678612
Infobox OKVirheellinen NIMI-arvo: 
Amma Naaxarata (jak. Амма Наахарата) on maalaiskunta eli nasleg (ven. Amgino-Naharinski nasleg) Amgan ulusissa Sahan tasavallassa. Se käsittää alueen eteläosan Amgajoen molemmin puolin. Kunnan keskuskylä on Onnjos (jak. Önnjüös), joka sijaitsee 81 kilometriä piirikeskuksesta Amgasta lounaaseen. Keskuskylän lisäksi kyläalueeseen kuuluvat Jefremovon ja Tjogjulten kylät.
Asukasluvun kehitys
686 (2001)
632 (2007)
Vuonna 2001 asui väestöstä keskuskylä Onnjosissa 648, Jefremovossa 29 ja Tjogjultessa 9 asukasta. Vuonna 2007 luvut olivat 599, 21 ja 19 asukasta.
Keskuskylässä on terveyskeskus, koulu, kauppa, ja kulttuuritalo.
Paikkakunnalla harjoitetaan nautakarjanhoitoa ja hevostaloutta. Nautakarjatalous tuottaa maitotaloustuotteita ja hevostalous lihaa.
Anafonítria

| Anafonítria Αναφωνήτρια |
| --- | --- |
 Anafonítrian luostari.
 Anafonítria
 Koordinaatit: 37°50′49″N, 20°39′6″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Zákynthos
Kunta:  Zákynthos
Hallinto:  
 – Asutustyyppi:  kylä
 – Kallikrates-koodi:  3301050201
Väkiluku (2021):  203
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Anafonítria (kreik. Αναφωνήτρια) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 203 (2021).
Anafonítrian kylää.
Anafonítrian kylä sijaitsee Zákynthoksen luoteisissa sisäosissa noin 30 kilometriä länsiluoteeseen saaren keskuksesta Zákynthoksen kaupungista ja noin 2,5 kilometriä sisämaahan saaren länsirannikosta. Kylä on saanut nimensä siellä olevasta Panagía (Neitsyt Maria) Anafonítrian luostarista. Kylän lähellä sijaitsee Navágion ranta.
Anafonítria muodostaa myös laajemman kyläyhdyskunnan (Δημοτική Κοινότητα Αναφωνητρίας, Dimotikí Koinótita Anafonitrías), johon kuuluu varsinaisen Anafonítrian kylän lisäksi saaren länsirannikon edustalla sijaitseva Ágios Ioánnisin saari. Koko yhdyskunnan väkiluku on 203 (2021).
Aiheesta muualla

Kuvia tai muita tiedostoja aiheesta Anafonítria Wikimedia Commonsissa
Altair

| Altair |
| --- | --- |

Bayerin designaatio:  Alfa Aquilae, Alpha Aquilae, α Aquilae, α Aql, ALP AQL, ALF AQL
Flamsteedin designaatio:  53 Aquilae
HD-designaatio:  HD 187642
Muut designaatiot:  HR 7557, BD+08°4236, GCTP 4665.00, GJ 768, LHS 3490 ja HIP 97649
Fyysiset ominaisuudet
Näennäinen kirkkaus:  0,77 mv
Absoluuttinen kirkkaus:  2,22 Mv
Valovoima:  10,7 LO (aurinkoa) aurinkoa
Spektriluokka:  A7 IV-V
Väri-indeksi:  B-V 0,22 U-B 0,08
Lämpötila:  7550 K K
Massa:  1,7 MO (aurinkoa) M☉
Säde:  1,8 RO (aurinkoa) R☉
Muuttujatyyppi:  luultavasti
Pyörimisnopeus:  210 -- 242 km/s, pyörähdysaika 6,5–10,4 tuntia
Metallipitoisuus:  200% auringon
Ikä:  alle 1 miljardi v.
Astrometriset ominaisuudet
Tähdistö:  Kotka Aquila Aql
Rektaskensio (J2000):  19h 50m 47.0s
Deklinaatio (J2000):  +08° 52' 06"
Etäisyys:  17 valovuotta  (5,2 parsekia)
Parallaksi:  194,97 ± 0,86 mas mas
Säteisnopeus:  −26,1 km/s km/s
Ominaisliike:  RA: 536,82 mas/v  dekl.: 385,54 mas/v mas/v
 Näkyy leveysasteiden 90° N  ja 82° S välillä. 
Altair (α Aquilae, α Aql) on Kotkan tähdistön päätähti. Sen näennäinen kirkkaus on 0,77 m (12. kirkkain taivaalla), ja väriltään se on valkea. Se muodostaa Kesäkolmion yhdessä Joutsenen Denebin ja Lyyran Vegan kanssa.
Koska tähti sijaitsee Maasta vain 17 valovuoden päässä, on Altair yksi lähimmistä paljain silmin nähtävistä tähdistä. Tähden nimi tulee arabiankielisistä sanoista al-nasr al-tair, joka tarkoittaa ”lentävää kotkaa”. Altair muodostaa lähitähtiensä β:n ja γ:n kanssa taivaalle silmiinpistävän selkeän tähtijonon Kotkan päähän.
Pyöriminen

Altair pyörii erittäin nopeasti akselinsa ympäri: spektriviivojen levenemisen perusteella on laskettu, että yksi kierros kestää vain 6,5 tuntia (joissain lähteissä tulokseksi on saatu 9 tuntia tai 10,4 tuntia).
Spektriviivojen leveneminen johtuu Dopplerin ilmiöstä: tähden eri suuntiin puolet levittävät viivoja punaiseen ja siniseen päin. Jonkinlaisen käsityksen pyörimisen nopeudesta saa vertailemalla sitä Aurinkomme vastaavaan aikaan, joka on hieman yli 25 vuorokautta. Nopeasta pyörimisestä johtuen Altair onkin ekvaattorilta noin 14 prosenttia paksumpi kuin pyörimisakselin suuntaan mitattuna (auringon vastaava 0,001). Pölykiekko, jossa on eläinratavaloa vastaavaa pölyä, on havaittu Altairin ympäriltä 1 000 kertaa enemmän kuin Auringolla. Kuvitteellisen elokelpoisen planeetan etäisyys tälle tähdelle on 3,4 AU ja kiertoaika 4,4 vuotta.
Kuva pinnasta

Orionin Betelgeuzen jälkeen Altairista tuli toinen tähti ja ensimmäinen melkein pääsarjan tähti, jonka pinnasta on saatu laadituksi kuva. Kuvan tuotti yhdysvaltalainen tutkimusryhmä käyttäen neljästä Georgia State Universityn CHARA-järjestelmän teleskoopista muodostettua virtuaaliteleskooppia; yhdistämällä yksittäiset signaalit sopivasti ryhmä konstruoi mittalaitteen, jonka suorituskyky vastaa 300 metrin läpimittaista kaukoputkea. Infrapuna-alueella tehtyjen havaintojen perusteella muodostetussa kuvassa näkyy selvästi tähden nopeasta pyörimisestä johtuva litistynyt muoto sekä pinnan lämpötilaeroja. Mielenkiintoisin kuvasta erottuva rakenne on tähden ekvaattorin ympäristössä näkyvä, muuta pintaa huomattavasti viileämpi pullistuma, sillä sen muoto ja lämpötila eroavat tähtimallien perusteella lasketuista ennusteista.
Aiheesta muualla

Wikimedia Commonsissa on kuvia tai muita tiedostoja aiheesta .
BBC:n uutinen Altairin pinnan kuvaamisesta (englanniksi)
Monnier et al. (2007) Imaging the Surface of Altair (arXiv preprint) (englanniksi)
| --- | --- |
Tähdet:  Altair, γ Aql, ζ Aql, θ Aql, δ Aql, λ Aql, β Aql, η Aql, ε Aql, 12 Aql, 71 Aql, ι Aql, μ Aql, ν Aql, ξ Aql, 69 Aql, 70 Aql, κ Aql, ρ Aql, 26 Aql, 4 Aql, 36 Aql, 18 Aql, 23 Aql, 37 Aql, ο Aql, 21 Aql, 31 Aql, σ Aql, 19 Aql, 11 Aql, ω1 Aql, χ Aql A, φ Aql, FF Aql, 20 Aql, 51 Aql, 14 Aql, 15 Aql, 66 Aql, 42 Aql, 27 Aql, τ Aql, 28 Aql, 62 Ser, 22 Aql, 58 Aql, V1291 Aql, 45 Aql, 62 Aql, π Aql B, 57 Aql A, 14 Sge, π Aql, 56 Aql, 35 Aql, 5 Aql, υ Aql, 10 Aql, 64 Aql, QS Aql, ω2 Aql, 8 Aql, R Aql, V923 Aql, 68 Aql, ψ Aql, 46 Aql, V450 Aql, U Aql, V1472 Aql, V1401 Aql, 24 Aql, V Aql, V1339 Aql, 57 Aql B, TT Aql, HD 183263, HD 192263, HD 231701, V603 Aql, χ Aql B
Eksoplaneetat:  HD 183263 b, HD 231701 b
Taivaan kirkkaimmat tähdet
NASAn korkearesoluutioinen kuva Altairista.
Lahdensärki

| Lahdensärki |
| --- | --- |
Valtiot:  Suomi
Maakunnat:  Keski-Suomi, Pirkanmaa
Kunnat:  Jämsä, Juupajoki
Koordinaatit:  61°54′51″N, 24°33′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Hauinvetämään 
Järvinumero:  35.756.1.035
Mittaustietoja
Pinnankorkeus:  141,1 m  
Rantaviiva:  1,324 km  
Pinta-ala:  4,139 ha  
Saaria:  1 
 fiLahdensärki 
Lahdensärki  on Keski-Suomessa pääasiassa Jämsän puolella Kolonkulmalla, mutta hieman myös Juupajoen puolella, sijaitseva järvi.
Maantietoa

Järven pinta-ala on 4,1 hehtaaria ja se on 400 metriä pitkä ja 200 metriä leveä. Se on suojärvi, joka sijaitsee ojitetun suonsa kaakkoisreunalla. Järvellä on kartan mukaan yksi saari, joka on autio. Sen rantaviivan pituus on 1,3 kilometriä ja sen rannat ovat suomaata. Järvellä ei ole asusta eikä sille tule teitä. Juupajoen puolelinenraja ylittää järven eteläpään lahden hiuksenhienosti.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 141,1 metriä mpy. Suon ojia on johdettu järveen ja ne toimivat järven laskuojina. Ojat johtavat lopulta Hauinvetämään.
Historiaa

Vuoden 1964 peruskartassa suo oli vielä ojittamatta, mutta järvien välille oli kaivettu yksi yhdysoja. Vuoden 1979 kartassa koko suo oli ojitettu tiheästi.
Angelus Kujur

Angelus Kujur (s. 14. heinäkuuta 1946) on intialainen roomalaiskatolinen piispa. Hänet vihittiin jesuiittojen papiksi 13. huhtikuuta 1980 ja nimitettiin Purnean hiippakunnan piispaksi 20. tammikuuta 2007. Piispaksi vihkiminen seurasi 18. huhtikuuta. Pääkonsekraattorina toimi Telesphore Placidus Toppo, jota avustivat Vincent Barwa ja Julius Marandi.